open-index/open-wikipedia-markdown huggingface dataset:
Carlos Fernandes

**Carlos Miguel Brandão Fernandes** (1978-yil 5-may, Lissabon, Portugaliya) – portugaliyalik sobiq professional futbolchi, chap qanot himoyachisi, hozirda União de Santarem bosh murabbiyi.

Carlos 15 mavsum davomida Primeira Ligada jami 272 oʻyin oʻtkazgan va 13 gol urgan, koʻproq S.C. Farense va S.C. Braga klublarida faoliyat olib borganda gol urgan. Carlos faoliyatini „Sporting“da boshlagan.

## Hayoti
Fernandes Lissabonda tugʻilgan. Fernandes Sporting CP yoshlar akademiyasi tarbiyalanuvchisi boʻlsa-da, professional faoliyati davomida muvaffaqiyatsiz futbolchi sifatida tanilgan va turli klublarda oʻynagan. Braga klubiga oʻtgach,Carlos ikki toʻliq mavsum davomida UEFA kubogida jami yetti oʻyinda maydonga tushgan.

2008-yil iyul oyida Fernandes yaqinda UEFA kubogiga yoʻllanma olgan C.S. Marítimo klubi bilan shartnoma imzolagan. Carlos 2009-yil yanvar oyining oxirida klubdan ketgan va iyul oyida 34 yillik tanaffusdan soʻng oliy divizionga qaytgan S.C. Olhanense klubiga oʻtgan.

Keyingi oliy liga mavsumida Fernandes asosiy chap qanot himoyachisi boʻlib oʻynagan va ikkita gol urgan. 2009-yil 12-dekabrda Carlos klubining uy maydonida S.L. Benfica klubiga qarshi oʻyinda hisobni ochgan. Oʻyin 2:2 natija bilan yakunlangan. Olhanense 13-oʻrinni egallagan holda, oʻz oʻrnini saqlab qolishga erishgan.

## Murabbiylik faoliyati
Fernandes oʻzining murabbiylik faoliyatini 2022-yil mart oyida toʻrtinchi diviziondagi SC Vianense klubida boshlab, bu klubga bosh murabbiy etib tayinlangan. 2023-yil 28-aprelda Fernandes lavozimidan boʻshatilgan.

2023-yilning 7-dekabrida Fernandes xuddi shu ligadagi União de Santarém bilan shartnoma imzolagan. Fernandes oʻz jamoasini birinchi mavsumidayoq Liga 3-ga olib chiqishga muvaffaq boʻlgan, bu natijaga klub bankrot boʻlgan Vitoria de Setubal klubining oʻrnini egallash orqali erishgan.

## Manbalar

## Havolalar
*
Elsad Zverotić

**Elsad Zverotić** (; 1986-yil 31-oktyabr, Berane, Yugoslaviya) – oʻng qanot yarim himoyachisi sifatida oʻynagan sobiq professional futbolchi. Elsad Yugoslaviyada tugʻilgan, dastlab Shveysariyaning18 yoshgacha boʻlgan milliy terma jamoasida oʻynagan, keyin esa Chernogoriyaning 21 yoshgacha boʻlgan terma jamoasiga oʻtgan. Elsad 2008-yildan 2017-yilgacha 61 ta oʻyin oʻtkazib, Chernogoriya milliy terma jamoasining tarixidagi eng koʻp oʻyin oʻtkazgan ikkinchi futbolchisi hisoblanadi.

## Klubdagi faoliyati
Zverotić 2011-yilning yozida BSC Young Boys klubiga qoʻshilgan. 2012-yil 22-noyabr kuni UEFA Yevropa ligasi guruh bosqichida Zverotich „Anfield“ stadionida Liverpul klubiga qarshi oʻyinda esda qolarli gol urgan, oʻyin 2:2 hisobida durang bilan tugagan.

2013-yilning 2-sentyabrida Zverotić „Fulham“ bilan ikki yillik shartnoma imzolagan. Shartnomada futbolchida shartnomani qoʻshimcha bir yilga uzaytirish imkoniyati mavjud boʻlib, keyingi maoshi oshkor qilinmagan. Zverotić 2015-yilning 16-fevralida oʻzaro kelishuvga koʻra klubni tark etgan.

Ertasi kuni Zverotić Shveytsariyagaqaytib, Sion klubi bilan ikki yarim yillik shartnoma imzolagan. 2017-yil noyabr oyida Zverotić yangi murabbiyi Gabri García tomonidan zaxiraga olingan yetti oʻyinchidan biri boʻlgan.

## Terma jamoadagi faoliyati
Zverotić Shveysariyaning 18 yoshgacha boʻlgan terma jamoasiga taklif qilingan. Biroq, keyinchalik Zverotić oʻz faoliyatini vatani Chernogoriya uchun davom ettirishga qaror qilgan va 2007-yil 2-mayda Chernogoriya U21 terma jamoasi safida Albaniyaga qarshi oʻzining ilk oʻyinini oʻtkazgan.

2010-yil 7-sentyabrda Zverotić Sofiyadagi Vasil Levski milliy stadionida oʻtkazilgan UEFA Yevro-2012 saralash bosqichida Bolgariyaga qarshi oʻyinda 30 metr masofadan zarba berib, oʻzining terma jamoadagi birinchi golini urgan. Zverotić 2011-yil 7-oktyabrda Angliyaga qarshi oʻtkazilgan yana bir saralash oʻyinda gol urgan. Bu gol Chernogoriyani magʻlubiyatdan qutqarib qolgan boʻlib, Podgoritsadagi oʻyin 2:2 hisobida durang bilan tugagan. Zverotić 2014-yilgi Jahon chempionati saralash oʻyinlarida ikkita gol urgan, ulardan biri San Marino ustidan qozonilgan gʻalaba goli boʻlgan. Uning terma jamodagi soʻnggi oʻyini 2017-yil sentyabr oyida Ruminiyaga qarshi jahon chempionati saralash oʻyini boʻlgan.

Zverotić Chernogoriya milliy terma jamoasida 61 marta maydonga tushgan boʻlib, milliy terma jamoada 63 ta oʻyinda ishtirok etgan Fatos Bećirajdan keyin ikkinchi oʻrinda turadi.

## Yutuqlari
**Sion**
* 2014—2015 – Shveysariya kubogi

## Manbalar
Razaq Adegbite

**Razaq Akanni Adegbite** (1992-yil 20-dekabr, Lagos, Nigeriya) – nigeriyalik professional futbolchi, hujumchi ampluasida oʻynaydi.

## Klubdagi faoliyati
Adegbite Razaq futbolchilik faoliyatini Karamone yoshlar klubida boshlagan, keyinchalik Gateway United safiga oʻtgan, soʻngra Enugu Rangers klubiga qoʻshilgan. Razaqning akasi Adegbite Alhameen Adeniyi professional futbolchi boʻlib, Nigeriya Professional ligasida oʻynaydi. Razaq ham oʻzining futboldagi faoliyatini Karamoneda bilan boshlagan.

2012-yilda Enugu Rangers klubi Enyimba International klubini ogohlantirishiga qaramasdan, klub Adegbite bilan shartnoma imzolagan. Futbolchining Jomo Cosmos klubidagi ishchi ruxsatnomasi kechikishi va transfer qoidalarida kelishmovchilik tufayli futbolchi Kahramanspor bilan kelishuvni bekor qilishga majbur boʻladi, keyin esa Enugu Rangers bilan shartnomasini uzaytirish uchun Nigeriyaga qaytib ketgan. Razaq 2016—2017-yillar oraligʻida Kano Pillars klubi bilan shartnoma imzolagan. 2017-yilda esa Kiprning Doğan Türk Birliği klubiga oʻtgan.

Razaq 2018-yilda Primeiro de Agosto klubiga qoʻshilib, 2018—2019-yilgi mavsumda Angolaning oliy futbol ligasi Girabolada ishtirok etuvchi Desportivo da Huila klubiga ijaraga berilgan.

Razaq 2019-yilda „Desportivo da Huíla“ klubiga ijara asosida toʻp tepgan. Razaq 2019-yilning yozida Tunisning US Tataouine futbol klubiga qoʻshilgan. Ammo bir necha oy oʻtgach, klubni tark etgan va Nigeriyaga qaytib, Sunshine Stars klubi bilan shartnoma imzolagan. Razaq 2020-yil yanvar oyida Kiprning Doğan Türk Birliği klubiga qaytib kelgan.

2020-yil 2-noyabrda Razaq Hong Kong Premier Leaguesining Happy Valley AA klubiga oʻtgani eʼlon qilingan.

## Terma jamoadagi faoliyati
Razaq Nigeriya U-17 terma jamoasi safida 6 ta oʻyinda maydonga tushib, 3 ta gol urgan. Razaq Nigeriya U-20 terma jamoasi safida 7 ta oʻyinda maydonga tushib, 4 ta gol urgan. 2014-yilda hujumchi Nigeriya terma jamoasi tomonidan oʻrtoqlik oʻyiniga taklif qilingan.

## CAF Chempionlar ligasi
Razaq 2012—2013-yillar davomida CAF Chempionlar ligasida Enugu Rangers International FC klubida, 2013—2014-yillarda esa Enyimba klubida maydonga tushgan.

## Manbalar
Lukman Adefemi

**Lukman Adefemi Abegunrin** (13-mart 1994-yil, Lagos, Nigeriya) – nigeriyalik professional futbolchi, Nigeriya Professional futbol ligasida Rivers United klubida hujumchi ampluasida oʻynaydi.

## Hayoti va faoliyati

### Nigeriya
Nigeriyaning Lagos shahrida tugʻilgan. Adefemi Vusu nomli mahalliy futbol akademiyasida oʻqigan. 2012-yilda Nigeriya Premyer-ligasining Crown FC klubi Adefemi bilan bir mavsumga shartnoma imzolagan va Adefemi 18 yoshida ilk professional faoliyatini boshlagan. Adefemi Crown FC klubining eng yaxshi yosh oʻyinchisi deb tan olingan.

### Serbiya
FK Javor Ivanjica Adefemining oʻyinini oʻrganib chiqqan va unga 1 yillik shartnoma taklif qilgan. 2013—2014-yilgi mavsumda Serbiya birinchi ligasidagi Javor Ivanjica klubida toʻp surgan. 2014-yilda Adefemi Afrikaga qaytgan.

### Mozambik
2015-yilda Adefemi Moçambola ligasidagi CD Maxaquene klubi safiga qoʻshilgan. Adefemi mavsumni yuqori natija bilan yakunlagan, klubning eng yaxshi toʻpurariga aylangan. 2016-yilda Adefemi Taça de Mozambik kubogida Maxaquene bilan ikkinchi oʻrinni egallagan. 2017-yilda Adefemi FC Chibuto klubiga qoʻshilgan va u yerda yana bir muvaffaqiyatli mavsumni oʻtkazgan. Oʻshanda Lukman Yevropa klublaridan takliflar olgan va ulardan biri Varzim S.C. klubi edi.

### Portugaliya
Mozambikdagi ajoyib mavsumidan soʻng, Portugaliyaning Varzim klubi uni ijaraga olgan, u yerda Adefemi yarim mavsum oʻynagan va Mozambikga qaytib, Ferroviário klubiga qoʻshilgan.

### Ummon
Adefemi 2018—2019-yilgi yarim mavsum uchun Ummon Professional Ligasining Al-Rustaq klubiga oʻtgan. 2020-yil yanvar oyida Adefemi 2019—2020-yilgi mavsumning qolgan qismida Ummondagi boshqa Al Diriyah klubiga oʻtgan.

### Hindiston
2019-yil dekabr oyida Adefemi I-Ligadagi Real Kashmir FC klubiga oʻtgan. Oʻsha oyda „Real Kashmir“ klubi oʻyinchisi sifatida nufuzli IFA Shield sovrinini qoʻlga kiritgan. Adefemi turnirning eng yaxshi futbolchisi va 2019—2020-yilgi IFA Shieldning eng yaxshi toʻpurari deb topilgan. 2021-yilning 10-yanvarida Adefemi „Real Kashmir“ klubi safida Manipurning „TRAU FC“ klubiga qarshi oʻyinda qatnashgan va oʻyin 1:1 hisobidagi durang bilan yakunlangan.

### Janubiy Afrika
2021-yil 1-oktyabrda Adefemi Janubiy Afrikaning ikkinchi diviziondagi Free State Stars futbol klubi bilan shartnoma imzolagan.

## Yutuqlari
**Real Kashmir**

* IFA Shield: 2020.

**CD Maxaquene**

* Taça de Moçambique: 2016.

**Shaxsiy**

* IFA Shieldning eng yaxshi toʻpurari: 2020.

## Manbalar

## Havolalar
*
Mutiu Adepoju

**Mutiu Adepoju** (1970-yil 22-dekabr, Ibadan, Nigeriya) – nigeriyalik sobiq professional futbolchi boʻlib, yarim himoyachi sifatida maydonda toʻp surgan.

Adepoju oʻz faoliyatining asosiy qismini Ispaniyada oʻtkazgan. Yetti mavsum davomida La Liga musobaqasida jami 175 ta oʻyin oʻtkazib, 22 ta gol urgan. Adepoju asosan Racing de Santander va Real Sociedad klublari safida toʻp surgan.

Adepoju 12 yil davomida Nigeriya milliy futbol terma jamoasida oʻynab, mamlakatining sharafini uchta Jahon chempionati va uchta Afrika Millatlar Kubogida himoya qilgan.

## Klubdagi faoliyati
Ibadanda tugʻilgan Adepoju 1989-yilda Nigeriyani tark etib, „Real Madrid“ klubiga qoʻshilgan, ammo hech qachon klubning asosiy tarkibiga kira olmagan. 1992—1993-yilgi mavsum ajoyib boʻlgan, chunki Adepoju Segunda Divisiónda 11 ta gol urib, Racing de Santander klubining La Ligaga qaytishiga yordam bergan, Adepoju keyingi uch yil davomida Racing de Santander klubida doimiy ravishda toʻp surib kelgan.

Adepoju 1996—1997-yillarda Real Sociedad klubiga oʻtgan, ammo dastlabki muvaffaqiyatli mavsumdan soʻng basklar klubida asosiy tarkibdan joy olishda jiddiy qiyinchiliklarga duch kelgan. 2001—2002-yillarda Adepoju Saudiya Arabistonining Al-Ittihod (Jidda) klubida oʻynagan, biroq tez orada Ispaniyaga qaytib, u yerda ikkinchi diviziondagi UD Salamanca klubi tarkibida kamdan-kam maydonga tushgan.

Adepoju Turkiya va Kiprdagi yana ikki muvaffaqiyatsiz mavsumdan soʻng, 2006-yilda Ispaniyaning quyi ligasida futbolchilik faoliyatini yakunlagan. Keyinchalik Adepoju oʻzining ilk klubi boʻlgan „Shooting Stars FC“ klubida bosh murabbiy boʻlib ishlagan.

## Terma jamoadagi faoliyati
Adepoju 1989-yilgi FIFA yoshlar oʻrtasidagi jahon chempionatida oʻynagan Nigeriya U20 terma klub aʼzosi boʻlgan. Uning yarim finalda Amerika Qoʻshma Shtatlarga qarshi oʻyindagi (oʻyinda Kasey Keller gol urdi) faollligi Portugaliyaga qarshi final oʻyiniga chiqishni taʼminladi va bu oʻyinda esa jamoasi 2:0 hisobida magʻlub boʻlgan.

Adepoju milliy futbol terma jamoasida 48 ta oʻyin oʻtkazib, oltita gol urgan. Adepojuning terma jamoadagi debyuti 1990-yil avgust oyida Togoga qarshi oʻyinda boʻlgan, ammo uning muvaffaqiyati 1992-yilgi Afrika Millatlar Kubogida boʻlgan. Adepoju musobaqada terma jamoasiga gʻalaba qozonishda yordam bergan.

Adepoju 1994, 1998-yillarda FIFA Jahon chempionatlari uchun Nigeriya terma jamoasining tarkibida boʻlgan, terma jamoa Ispaniyaga qarshi 3:2 hisobida gʻalaba qozongan, oʻyinda Adepoju gol urgan, va 2002-yildagi oxirgi musobaqasida Adepoju asosyi tarkibda oʻyinda qatnashamagan.

## Manbalar

## Havolalar
* Nigerian Players profile 
* 
* 
* 
* Mutiu Adepoju X(Twitter)
Gunnar Andersson

**Gunnar Andersson** (1928-yil 14-avgust – 1969-yil 1-oktyabr) – shved futbolchisi, hujumchi sifatida oʻynagan. Andersson Olympique de Marseille klubining eng sara hujumchilaridan biri sanaladi va klub tarixida eng koʻp gol urgan oʻyinchisi hisoblanadi. Shvetsiyada tugʻilgan boʻlsa-da, Andersson Fransiya milliy B terma jamoasi safida maydonga tushgan.

## Faoliyati
Andersson oʻz faoliyatini Shvetsiyada boshlagan boʻlib, u yerda „Säffle“ laqabi bilan tanilgan. Keyinchalik, Daniyaning Kjøbenhavns BK klubida oʻynagan. Soʻngra Olympique de Marseille klubiga oʻtkazilgan va u yerda jamoaning asosiy oʻyinchilaridan biriga aylangan. Andersson 220 ta oʻyinda maydonga tushgan va 194 ta gol urgan holda, Jean-Pierre Papin (182) va Josip Skoblar (176) dan ham oʻzib, klub tarixida eng koʻp gol urgan futbolchiga aylangan. Andersson l’OM bilan 1951—1952 va 1952—1953-yillarda Ligue 1ning eng koʻp gol urgan oʻyinchisi boʻlgan hamda 1953—1954-yilgi Fransiya kubogi musobaqasida ikkinchi oʻrinni egallagan. Shuningdek, Andersson FC Girondins de Bordeaux va AS Aix kabi boshqa fransuz klublarida ham oʻynagan.

Fransiyadagi muvaffaqiyatlariga qaramay, Andersson Shvetsiya milliy terma jamoa safida maydonga tushmagan. Bunga sabab, Andersson va Gunnar Nordahl kabi mamlakat tashqarisida oʻynaydigan futbolchilarni milliy terma jamoaga tanlamaslik siyosati edi. Biroq, 1954-yilda Fransiya fuqaroligini olgach, Andersson 1956-yilda Fransiya B jamoasi tarkibida bir marta maydonga tushdi. Ammo uning oʻyini kutilgandek boʻlmadi va Andersson boshqa milliy terma jamoaga chaqirilmadi.

Andersson 1969-yilda, Yevropa Kubogi Gʻoliblari Kubogining 1969—1970-yilgi mavsumida Praganing Dukla klubiga qarshi oʻyinni koʻrish uchun Stade Vélodromega yoʻl olgan vaqtda vafot etadi. Andersson hozirgi kungacha l’OM formasini kiygan eng sara futbolchilardan biri va muxlislar tomonidan eʼzozlanadigan oʻyinchilardan biri boʻlib qolmoqda.

## Yutuqlari
**Marseille**

* Fransiya kubogi 2-oʻrin: 1954
* Coupe Charles Drago: 1957

**Shaxsiy**

* 1-divizionning eng yaxshi toʻpurari: 1951—1952, 1952—1953
* Olympique de Marseille klubi tarixidagi eng yaxshi toʻpurar: 194 gol

## Manbalar
Ademar

**Ademar Xose Tavares Júnior** (1980-yil 20-sentyabr, Jaboatão dos Guararapes, Braziliya) — **Ademar Júnior** nomi bilan tanilgan, sobiq braziliyalik futbolchi. Ademar chap qanot himoyachisi va yarim himoyachi sifatida oʻynagan.

## Faoliyati

### Cherno More
Ademar faoliyatining dastlabki toʻqqiz yilini oʻz vatanida Sport Club do Recife, Náutico, Guarani, Brasiliense, Ceará, Oeste va ABC kabi klublarda oʻtkazdi. Soʻngra, 2009-yil iyun oyida Ademar Bolgariyaga yoʻl oldi va Cherno More Varna klubi bilan ikki yillik shartnoma imzoladi. Ademar klub safida 3-raqamni oldi va 7-iyul kuni Levski Sofiya klubiga qarshi oʻrtoqlik oʻyinida klubdagi ilk oʻyinini oʻtkazdi. Ademar rasmiy debyutini bir oy oʻtgach, 2009-yil 6-avgustda PSV Eyndxoven klubiga qarshi Yevropa ligasi uchrashuvida oʻtkazdi.

Cherno Moredagi birinchi mavsumida Ademar oʻz klubi safida asosan chap qanot yarim himoyachi sifatida, shuningdek, boshqa pozitsiyalarda ham oʻynadi. 2010-yil 1-martda Ademar Chernomorets Burgas klubiga qarshi oʻyinda jamoadagi ilk golini urdi. Bundan tashqari, Ademar 2010-yil 25-aprelda Cherno More safarda Lokomotiv Sofiyani 2:1 hisobida magʻlub etgan uchrashuvda ikkita gol kiritdi. 2010-yil 17-oktyabrda esa Slavia Sofiyaga qarshi (3:2) uchrashuvda maydondan chetlatildi.

### CSKA Sofiya
2011-yil 1-iyunda Milen Radukanov Ademarning SSKA Sofiya klubi bilan shartnoma imzolaganini maʼlum qildi. Braziliyalik futbolchi oʻzining rasmiy debyutini 2011-yil 7-avgustda A PFG musobaqasida Lokomotiv Sofiya klubiga qarshi mehmondagi (2:1) oʻyinda oʻtkazdi. Ademar 2012-yil aprel oyi boshida bel qismidan jarohat oldi va buning oqibatida Istanbuldagi „Acibadem“ sport klinikasida jarrohlik amaliyotini boshdan kechirdi. Shu sababli Ademar yil oxirigacha maydonga tusha olmadi. Oxir-oqibat, klub bilan baʼzi moliyaviy kelishmovchiliklar tufayli uning CSKA bilan shartnomasi bekor qilindi va Ademar Braziliyaga qaytib, Atlético do Porto klubiga qoʻshildi.

## Statistikasi

## Manbalar
Bobby Adekanye

**Omobolaji Habeeb „Bobby“ Adekanye** (1999-yil 14-fevral, Ibadan, Nigeriya) – nigeriyalik professional futbolchi, hozirda Eredivisie ligasidagi Go Ahead Eagles klubining hujumchisi sifatida toʻp suradi. Nigeriyada tugʻilgan Adekanye xalqaro maydonda Niderlandiya terma jamoasi sharafini himoya qilgan.

## Klubdagi faoliyati

### Barcelona mojarosi
Adekanye 2015-yilda Liverpuldan FC Barselona klubiga oʻtgan, undan oldin esa AFC Ajax klubida ham oʻynagan. FIFA voyaga yetmagan futbolchilarni roʻyxatga olish qoidalari buzilganligini aniqlangach, Adekanye Barcelonani tark etishga majbur boʻlgan. Adekanye FIFA tomonidan Barcelonada qayta oʻynashi taqiqlangan oltita yosh futbolchidan biri boʻlgan. Natijada Barcelona klubiga ham bir yillik transfer taqiqi qoʻyilib, 306 ming funt sterling miqdorida jarima solingan.

### Irqchilik mojarosi
UEFA tomonidan Moskvaning „Spartak“ klubiga Liverpulga qarshi UEFA Yoshlar ligasi oʻyinida muxlislarining Adekanyega nisbatan irqchilik xatti-harakatlari uchun ayb qoʻyilgan. Aybdor deb topilganiga qaramay, keyingi oʻyinda ular yana Liverpul bilan oʻynashgan, ammo Spartak klubi muxlislari ingliz klubi oʻyinchisi Rhian Brewsterga nisbatan irqchilik qoʻshiqlari kuylashgani uchun Liverpul Spartak klubi ustidan shikoyat qilgan.

### Lazio
Adekanye 2019-yil 3-iyulda Italiyaning „Lazio“ jamoasiga oʻtdi. Adekanye „Lazio“ safidagi ilk oʻyinini 2019-yil 19-sentyabrda UEFA Yevropa ligasi doirasida CFR Kluj klubiga qarshi oʻtkazgan. Adekanye Serie A ligasidagi debyutini 2019-yil 29-sentyabrda Genoaga qarshi oʻtkazgan. 2019-yilning 28-noyabrida esa Adekanye Yevropa ligasining „Kluj“ klubiga qarshi oʻyinida birinchi bor asosiy tarkibda maydonga tushgan.

#### Cádiz klubiga ijaraga berilishi
2020-yil 5-oktyabrda Adekanye La Liganing Cádiz CF klubiga 2020—2021-yilgi mavsum uchun ijaraga berilgan. Biroq, shartnoma mavsum oʻrtasida bekor qilingan, Adekanye Ispaniya klubi safida beshta oʻyinda maydonga tushgan.

#### ADO Den Haag klubiga ijaraga berilishi
2021-yilning 28-yanvarida Adekanye mavsum oxirigacha ijara asosida Eredivisiening ADO Den Haag klubida harakatlanga.

#### Crotone klubiga ijaraga berilishi
2022-yilning 30-yanvarida Adekanye mavsum oxirigacha B Seriyadagi „Crotone“ klubiga ijaraga berilgan.

### Go Ahead Eagles
2022-yil 21-iyun kuni Adekanye ikki yillik shartnoma asosida Go Ahead Eagles klubiga oʻtgan.

## Terma jamoadagi faoliyati
Adekanye Nigeriyada tugʻilgan boʻlsa-da, 4 yoshida Niderlandiyaga koʻchib oʻtgani sababli, Niderlandiya yoshlar futbol terma jamoasi tarkibida oʻyinlarda qatnashgan.

## Yutuqlari
**Lazio**

* Supercoppa Italiana: 2019

**Shaxsiy yutugʻi**

* Eredivisieda oyning eng yaxshi klubi: 2023-yil yanvar.

## Manbalalar
Moldova 2024-yilgi Yozgi Olimpiada oʻyinlarida

**[[Moldova]] 2024-yilgi Yozgi Olimpiada oʻyinlarida** 26 nafar sportchilar 10 sport turi boʻyicha qoʻlga kiritdi. 28-iyul kuni Denis Vieru Moldovaga dzyudo bo‘yicha tarixdagi birinchi Olimpiada medalini olib keldi.

## Sportchilar
Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.

## Medallar

## Manbalar

## Havolalar
* Moldova XOQ rasmiy sayti
Abdurahmon ibn Xolid al-Fahmiy

**Abdurahmon ibn Xolid ibn Musofir al-Fahmiy** (Arabic: عبد الرحمن بن خالد بن مسافر الفهمي) – Umaviylar xalifaligining 735–736-yillarda Misrdagi xalifasi.

Qaysiy arablardan boʻlgan Abdurahmon dastlab Volid ibn Rifoʼa al-Fahmiy uchun *[[Shurta|sohib ash-shurta]]* boʻlib xizmat qilgan. 735-yil oʻrtalarida Volid vafot etgach, hokim lavozimini egallagan. Keyingi yili Vizantiyaning dengiz hujumi natijasida bir qancha musulmonlar asirga olingan, natijada xalifa Hishom ibn Abdulmalik uning harbiy ishlardagi mahoratiga ishonchini yoʻqotgan va uning oʻrniga Handala ibn Safvon al-Kalbiyni tayinlagan.

## Manbalar

## Adabiyotlar
* 
* 
*
Boubacar Traoré (2001-yilda tugʻilgan futbolchi)

**Boubacar Traoré** (2001-yil 20-avgustda tugʻilgan) – malilik professional futbolchi. Yarim himoyachi pozitsiyasida harakat qiladi. Angliyaning „Wolverhampton“ klubi va Mali terma jamoasi futbolchisi.

## Klubdagi faoliyati
Boubacar Traoré 2021-yilning 10-mayida Fransiyaning „Metz“ klubi safida debyut qilgan. Liga 1 doirasida „Nimes“ klubiga qarshi oʻtkazilgan bahsda Kévin NʼDoram oʻrniga maydonga tushgan.

Traoré 2022-yil 1-sentyabrda ijara asosida „Wolverhampton“ klubiga koʻchib oʻtgan. Mazkur shartnomaga koʻra, „Boʻrilar“da 2023-yilning yozida futbolchini sotib olish varianti ham mavjud boʻlgan va klub bu imkoniyatdan foydalangan.

2022-yilning 17-sentyabr kuni „Wolves“ safidagi ilk oʻyinini oʻtkazgan. Mazkur bahsda Wolverhampton Manchester Cityga 3:0 hisobida magʻlub boʻlgan.

2022-yil 9-noyabr kuni Angliya liga kubogi doirasidagi uy uchrashuvida „Boʻrilar“ safidagi ilk golini Leeds United klubi darvozasiga kiritgan va bu gol jamoasining gʻalaba qozonishiga sabab boʻlgan.

2023-yil 1-fevralda Wolverhampton klubi Traoréning ijara shartnomasidagi toʻliq sotib olish bandidan foydalanganligini va futbolchi bilan tuzilgan yangi shartnoma 2023-yilning 1-iyulidan kuchga kirishini eʼlon qilgan.

## Xalqaro faoliyati
2022-yil 16-noyabrda Mali terma jamoasi safidagi debyutini amalga oshirgan. Jazoir terma jamoasiga qarshi oʻtgan oʻrtoqlik uchrashuvi 1:1 hisobidagi durang natija bilan yakunlangan.

2023-yil iyun oyida Mali U23 jamoasi tarkibida 23 yoshgacha boʻlgan futbolchilar oʻrtasida Marokashda boʻlib oʻtgan Afrika millatlar kubogida ishtirok etgan. Bu musobaqa yakunlariga koʻra, Mali terma jamoasi 3-oʻrinni egallab, 2024-yilda Parijda oʻtkazilgan Olimpiya oʻyinlarida ishtirok etish huquqini qoʻlga kiritgan.
## Manbalar
Florence Ballard

**Florence Ballard** (; 1943-yil 30-iyun — 1976-yil 22-fevral) – amerikalik qoʻshiqchi. Ballard Diana Ross va Mary Wilson bilan birga Supremes guruhining aʼzosi boʻlgan.

## Hayoti
Ross, Wilson va Ballard bilan birga oʻsmirlik chogʻida Primettes (keyinchalik 1961-yilda Supremes deb oʻzgartirilgan) guruhida qoʻshiq aytishni boshladilar.

Bir nechta muvaffaqiyatsiz chiqishlardan soʻng, guruh asta-sekinlik bilan shuhrat qozona boshlagan va guruhning singllari avtomatik ravishda chartlarda 1-oʻrinni egallagan. AllMusic musiqiy saytining bergan maʼlumotiga koʻra, guruhning shuhrati juda tez oʻsadi va bu yerda Motown leybli Wilson va Ballarddan koʻra Rossni koʻproq tanitishni maqsadq qiladi, bu esa guruh aʼzolari oʻrtasida kelishmovchilikni keltirib chiqardi. 1967-yilda esa Ballard guruhni tark etadi, uning oʻrnini Patti LaBelle & the Bluebelles guruhining sobiq aʼzosi Cindy Birdsong egalladi.

1968-yilda Ballard oʻzining birinchi yakkaxon singli „It Doesnʼt Matter How I Say It“ni chiqardi, ammo qoʻshiq radioda deyarli qoʻyilmadi. Shuningdek, Ballard .*..You Donʼt Have To* albomi qoʻshiqlarini yozgan, albom tayyor boʻlganida uni hozirgi ABC Records leybli chiqarmagan. 1968-yil kuzida ABC Records uning yana bir singli „Love Ainʼt Love“ni chiqaradi, ammo qoʻshiqning chartlarda keng qoʻyilishiga imkon berishmagan. Aytishlaricha, leybl rahbariyati Ballardning eri Tomas Chapmenning doimiy talablaridan norozi boʻlgan. Champanga 1968-yilda turmushga chiqqan, eri Motown kompaniyasining sobiq haydovchisi boʻlgan boʻlib, eri orqali Ballard ABC-Paramount Records bilan shartnoma tuzgan. Keyinchalik leybl qoʻshiqchi bilan shartnomani uzaytirmagan. Shundan keyin qoʻshiqchi umrining oxirigacha hech qanday leybl bilan yangi shartnoma imzolamagan.

Bir necha yillardan soʻng Ballardning moliyaviy ahvoli ayanchli holatga kelib qolgan. Natijada qoʻshiqchi davlat tomonidan ajartilgan uyga koʻchib oʻtdi va eri Chapmen esa uni va uchta farzandini tashlab ketdi. 1975-yilda sugʻurta toʻlovlarini olgandan soʻng, Ballard qarzlarini toʻlab, yana shou-biznesga kirishga harakat qilgan. Detroytdagi Ford Auditoriumida qoʻshiq aytib chiqishi unga katta yordam berdi. Ballard Chapmen bilan yarashib, yangi uy va televizor sotib oldi. 1976-yil 22-fevralda Ballard yurak xurujidan vafot etgan. Qoʻshiqchi endigina 32 yoshda boʻlgan. AllMusic musiqiy veb-saytining maʼlumotiga koʻra, uning sogʻligʻi koʻpincha giyohvand moddalar va spirtli ichimliklarni isteʼmol qilishi, yillar davomida kamsitishlar, melanxoliya va depressiya tufayli buzilgan.

1988-yilda Ballardning nomi uning vafotidan keyin The Supremes guruhi aʼzosi sifatida Rok-n-Roll shon-sharaf zaliga kiritilgan.

## Manbalar
Milen Radukanov

**Milen Radukanov** (, 1972-yil 12-dekabr, Vidin, Bolgariya) — bolgariyalik sobiq futbolchi.

## Murabbiylik faoliyati

### CSKA Sofiya
2010-yilda Radukanov CSKA Sofiya klubining yordamchi murabbiyi va ruminiyalik bosh murabbiy Ioan Andone uchun tarjimon sifatida tayinlangan. Shu sababli Radukanov „bolgariyalik José Mourinho“ nomi bilan tanilgan. Keyinchalik Radukanov Adalbert Zafirov, Pavel Dochev va Gjore Jovanovskining murabbiylar shtabiga qoʻshildi. 2010-yil 21-oktyabrda Radukanov CSKAning vaqtinchalik bosh murabbiyi etib tayinlandi. Uning rahbarligida klub ajoyib natijalar koʻrsatdi, bu esa uning doimiy bosh murabbiy lavozimiga tayinlanishiga sabab boʻldi. Radukanovning yordamchilari (jamoa sardori) Todor Yanchev va Svetoslav Petrov edi. Radukanov PFC CSKA Sofiani klubini liga jadvalida 11-oʻringa koʻtardi. Radukanov mavsumning oxiriga kelib klubni 3-oʻringa koʻtarishga erishdi, shuningdek, oʻsha yili Bolgariya kubogi va Bolgariya Superkubogini ham qoʻlga kiritdi. 2011-yil oktyabr oyida Radukanov „Abadiy derbi“ (Abadiy derbi – Sofiyaning eng mashhur ikki klubi boʻlgan Levski Sofiya va CSKA Sofiya oʻrtasida oʻtkaziladigan futbol oʻyinining nomidir) oʻyini arafasida oʻzaro kelishuvga asosan bosh murabbiy lavozimini tark etdi.

### Botev Plovdiv
2011-yil 28-oktyabrda Bolgariyaning B PFG ligasida ishtirok etuvchi Botev Plovdiv futbol klubi oʻzining rasmiy veb-saytida Milen Radukanov bilan klub bosh murabbiyi lavozimini egallash boʻyicha kelishuvga erishgani haqida maʼlumot berdi. 2012-yil aprelida Radukanov Etar Veliko Tarnovo klubi bilan durang oʻynagandan soʻng Botev Plovdiv klubining bosh murabbiyi lavozimidan ozod etildi. Botev Plovdiv klubi 2013-yilning 11-martida Miodrag Ješić bilan xayrlashganidan keyin Radukanov CSKA Sofiya bosh murabbiyi etib qayta tayinlangan. Uning CSKA Sofiyadagi ikkinchi bosh murabbiylik davri faqatgina mavsum oxirigacha davom etdi, xolos.

### Slavia Sofiya
Shuningdek, Radukanov 2013-yilning oktyabridan 2014-yilning sentyabrigacha Slaviya Sofiya klubini boshqargan.

## Yutuqlari

### Futbolchi
**CSKA Sofiya**

* Bolgariya kubogi: 1993

**Levski Sofiya**

* Bulgar kubogi: 1998

### Murabbiy
**CSKA Sofiya**

* Bolgariya kubogi: 2010–2011
* Bolgariya Super kubogi: 2011

## Murabbiylik statistikasi

## Manbalar

## Havolalar

*
André

**André Trindade da Costa Neto** (2001-yil 16-iyulda tugʻilgan) – braziliyalik futbolchi, yarim himoyachi. „Wolverhampton“ klubi va Braziliya terma jamoasi sharafini himoya qiladi.

## Klublardagi faoliyati

### [[Fluminense FC|Fluminense]]
André Braziliyaning Ibirataia shtatida joylashgan Bahia munitsipalitetida tavallud topgan. 12 yoshida Fluminensening yoshlar jamoasi tarkibiga qoʻshilgan. 2020-yilning 21-fevralida klub bilan shartnomasini 2023-yilgacha uzaytirgan.

2020-yil 16-sentyabrda Braziliya kubogi doirasida Atlético Clube Goianiense klubiga qarshi bahsda oʻtkazgan. Mazkur bahsda Fluminense 1:0 hisobida gʻalaba qozongan. Toʻrt kundan soʻng esa Braziliya chempionatidagi debyutini amalga oshirgan. Ammo bu bahsda Fluminense Sport Recife klubiga safarda 1:0 hisobida magʻlub boʻlgan.

Professional futboldagi ilk golini 2021-yil 4-iyulda Flamengo klubi darvozasiga kiritgan. Bu gol yagonaligini saqlab qolgan va jamoaga gʻalaba keltirgan. 4-oktyabrda klub bilan shartnomasini uzaytirgan. 21 yoshli Fluminense klubidagi yuzinchi oʻyinini 2022-yil 1-oktyabrda oʻtkzagan.

2023-yil 24-avgust kuni Libertadores kubogining chorak finalida klub Olimpia jamoasi ustidan 2:0 hisobida gʻalaba qozongan. Mana shu uchrashuvda André musobaqa doirasidagi ilk golini kiritgan. Oʻsha yilning 4-noyabrida Libertadores kubogi finalida Fluminense klubi safida Boca Juniorsga qarshi oʻyinda maydonga tushgan va qoʻshimcha boʻlimlardan soʻng 2:1 hisobida qozonilgan gʻalaba natijasida chempionlikni qoʻlga kiritgan.

### [[Wolverhampton Wanderers F.C.|Wolverhampton Wanderers]]
2024-yil 30-avgustda André Angliya Premyer-ligasi ishtirokchisi hisoblangan „Wolverhampton“ klubi futbolchisiga aylangan.

## Terma jamoadagi faoliyati
Braziliya terma jamoasi bosh murabbiyi Tite tomonidan 2022-yilgi Jahon chempionati uchun 55 kishilik dastlabki tarkibga kiritilgan. 2023-yil 20-iyun kuni xalqaro maydondagi debyutini oʻtkazgan. Braziliya terma jamoasi Senegalga 4:2 hisobida magʻlub boʻlgan oʻyinning 74-daqiqasida Lucas Paquetá oʻrniga maydonga tushirilgan.
## Manbalar
Umumiy tartibli koloniyalar

## '''Umumiy tartibli koloniyalar''' – bu ozodlikdan mahrum etilgan shaxslarni saqlash uchun mo‘ljallangan jazoni ijro etish muassasalari bo‘lib, ularning tartib-qoidalari boshqa turdagi koloniyalarga nisbatan biroz yumshoqroq hisoblanadi. O‘zbekiston qonunchiligiga ko‘ra, umumiy tartibli koloniyalar bir nechta toifaga bo‘linadi:
1. Og‘ir jinoyat sodir etib, birinchi marta ozodlikdan mahrum qilingan erkaklar saqlanadigan koloniyalar

Ushbu koloniyalar odatda birinchi marta jinoyat sodir qilgan shaxslar uchun mo‘ljallangan. Bu shaxslar jamiyat uchun jiddiy xavf tug‘dirishi mumkin bo‘lsa-da, ular hali to‘g‘ri yo‘lga qaytish imkoniyatiga ega.

Masalan: Ularning jazoni o‘tash sharoitlari shunday tashkil qilinadiki, ular o‘z xatti-harakatlarining noto‘g‘riligini anglab, jamiyatga moslashish uchun o‘zini tayyorlashga harakat qiladi.

2. O‘ta og‘ir jinoyat sodir etib, birinchi marta ozodlikdan mahrum qilingan erkaklar saqlanadigan koloniyalar

Bu turdagi koloniyalarda birinchi marta, ammo o‘ta og‘ir jinoyat sodir qilgan erkaklar saqlanadi. O‘ta og‘ir jinoyatlar (masalan, qotillik, jinoyatni uyushgan holda sodir etish) ijtimoiy xavfi yuqori bo‘lgani bois, mahkumlarga nisbatan nazorat kuchaytiriladi.

Bu koloniyalarda mahkumlarning tuzalishi va tarbiyasi uchun maxsus dasturlar joriy qilinishi tartib qoidalar yanada qat’iyroq bo‘ladi.

3. Og‘ir yoki o‘ta og‘ir jinoyat sodir etgan ayollar saqlanadigan koloniyalar

Ushbu koloniyalar ayollar uchun maxsus tashkil etilgan bo‘lib, jinoyatning og‘irlik darajasiga qarab turli tartib-qoidalar mavjud. Ayollar koloniyalarida mehnat va tarbiya jarayonlari erkaklar koloniyalaridan farqli ravishda tashkil etiladi. Bu yerdagi asosiy maqsad – ayollarning ijtimoiy hayotga qaytishiga yordam berish.

Bunday koloniyalarda mahkumlarga psixologik yordam, kasb-hunar o‘rgatish va mehnat bilan band qilish kabi imkoniyatlar beriladiUmumiy tartibli koloniyalarning asosiy maqsadi jinoyat sodir etgan shaxslarni tuzatish, ularni jamiyatga qayta moslashishga tayyorlash va qayta jinoyat sodir etishining oldini olishdir. Bu jarayonda mehnat, tarbiya va nazorat muhim o‘rin tutadi. Shuningdek, mahkumlarga psixologik va pedagogik yordam ko‘rsatiladi, bu esa ularning hayotga boshqa nigoh bilan qarashiga ko‘maklashadi

https://lex.uz/acts/-163629
Séverine Vandenhende

**Séverine Anne-Marie Vandenhende** (; 1974-yil 12-yanvar, Dechy) – yarim oʻrta vazndagi fransuz dzyudochisi, 1990-yillarning oʻrtalari va 2000-yillarning boshlarida Fransiya terma jamoasi tarkibida musobaqalarda qatnashgan. Sidneyda boʻlib oʻtgan yozgi Olimpiada oʻyinlari chempioni, jahon chempioni, Yevropa chempionatining bronza va kumush medali sovrindori, koʻplab milliy va xalqaro ahamiyatdagi turnirlar gʻolibi.

## Hayoti
Séverine Vandenhende 1974-yil 12-yanvarda Nord departamentidagi Dechy kommunasida tugʻilgan. Vandenhende Champigny-sur-Marne shahridagi jang sanʼatlari klubida sport bilan shugʻullangan.

1990—1992-yillarda Séverine oʻsmirlar oʻrtasidagi musobaqalarda faol ishtirok etib, oʻsmirlar oʻrtasida Fransiya chempioni, oʻsmirlar oʻrtasidagi Yevropa chempionatining kumush medali, oʻsmirlar oʻrtasidagi jahon chempionatining bronza medali sovrindori boʻlgan. 1994-yilda Séverine yarim oʻrta vazn toifasida birinchi marta kattalar oʻrtasidagi milliy chempionatda gʻolib chiqib, Fransiya terma jamoasining asosiy tarkibidan joy olgan. Shu bilan birga, Séverine kattalar oʻrtasidagi xalqaro musobaqalarda debyut qilgan, xususan, Budapeshtdagi „A“ toifasidagi xalqaro turnirda birinchi oʻrinni egallagan, Parijdagi Jahon kubogida uchinchi oʻrinni va Niderlandiyadagi Yevropa chempionatida jamoasi bilan kumush medalni qoʻlga kiritgan. Séverine 1995-yilda Fukuokada boʻlib oʻtgan yozgi Universiadada mamlakat sharafini himoya qilgan va u yerda yarim oʻrta vazn toifasida kumush medal sohibiga aylangan, hal qiluvchi bahsda Janubiy Koreya vakili Jeon Sung-sookga yutqazgan.

1997-yilda Parijda oʻtkazilgan jahon chempionatida Séverine barcha raqiblaridan ustun kelib, oltin medalni qoʻlga kiritgan. Bundan tashqari, bu mavsumda Séverine Belgiyaning Ostend shahrida boʻlib oʻtgan Yevropa chempionatida ishtirok etib, u yerda bronza medali sohibiga aylangan. 2000-yilda Séverine Polshaning Vrotslav shahrida boʻlib oʻtgan Yevropa chempionatida ishtirok etib, finalda belgiyalik Gella Vandecaveyeni magʻlub qila olmagan va kumush medalni qoʻlga kiritgan. Bir qator katta gʻalabalari tufayli Séverine Sidneydagi Yozgi Olimpiada oʻyinlarida mamlakat sharafini himoya qilish huquqiga ega boʻlgan. Séverine bu yerda yarim oʻrta vazn toifasida barcha raqiblarini, shu jumladan finalda xitoylik Li Shufangni magʻlub etib, Olimpiada chempioni boʻlgan.

Sidney Olimpiadasidagi gʻalabasidan soʻng Séverine dzyudo boʻyicha Fransiya terma jamoasining asosiy tarkibida qolib, yirik xalqaro turnirlarda qatnashishda davom etgan. 2001-yilda Parijdagi jahon chempionatida bronza medalini qoʻlga kiritgan. Oxirgi marta Séverine xalqaro maydonda sezilarli natijalarni koʻrsatgan, 2003-yilgi mavsumda Moskvadagi Jahon Superkubogida uchinchi oʻrinni egallagan. Ushbu musobaqalar yakuniga yetganidan koʻp oʻtmay, Séverine yosh fransuz dzyudochilariga jamoadagi oʻrnini berib, professional sportchi sifatidagi faoliyatini yakunlashga qaror qilgan.

Hozir Séverine dzyudo boʻyicha bolalar murabbiyi boʻlib ishlaydi.

## Manbalar
Svetoslav Petrov

**Svetoslav Petrov** (, 1978-yil 12-fevral, Dobrich, Bolgariya) — bolgariyalik futbol murabbiyi va sobiq yarim himoyachi.

## Faoliyati
Petrov 1996-yilda tugʻilgan, oʻzining professional faoliyatini mahalliy Dobrudzha Dobrich klubida boshlagan. 1999-yil dekabr oyida Petrov CSKA Sofiya klubiga oʻtkazildi va bu klubda 2002—2003-yilgi mavsumda Bolgariya chempionligini qoʻlga kiritdi. CSKA Sofia klubi safida 2000-yillarda qozonilgan uchta liga chempionligining birinchisi edi.

2004-yilda Petrov Rossiyaning Kuban Krasnodar klubiga 500 ming yevro evaziga sotildi. Petrov Rossiya Premer-ligasida 32 ta oʻyinda maydonga tusgan va ikkita gol urgan. Bir yildan soʻng esa Bolgariyaga qaytib, Lokomotiv Sofiya klubi bilan shartnoma imzoladi.

2006-yil yanvarida Petrov Ozarbayjonda yashay boshladi va mahalliy Neftçi Boku klubi bilan shartnoma imzoladi. 2007-yilda Petrov yarim mavsumni Xitoy Super ligasida ishtirok etuvchi Changchun Yatai klubiga ijaraga berildi va klubga 2007-yilgi liga chempionligini qoʻlga kiritishda koʻmaklashdi.

Petrov 2009-yilda yana Bolgariyaga qaytib keldi va 2009-yil 23-iyunda CSKA Sofia klubi bilan ikki yillik shartnoma imzoladi. Petrov bu klubda 2010-yilning iyunigacha oʻynadi.

2010-yil iyun oyida Petrov Kaliakra Kavarna klubi bilan shartnoma imzoladi va 2010-yil dekabrda faoliyatini yakunlaguniga qadar sakkizta oʻyinda ishtirok etdi. Petrov oʻzining soʻnggi oʻyinini 2010-yil 3-oktyabrda Kavarna stadionida Akademik Sofia klubiga qarshi oʻtkazdi.

## Murabbiylik faoliyati
2010-yil 20-dekabrda Petrov CSKA Sofia klubida bosh murabbiy Milen Radukanovning yordamchisi lavozimiga tayinlandi.

## Shaxsiy hayoti
Petrov Virjiniya bilan turmush qurgan, ularning Stella ismli qizi, shuningdek egizak farzandlari – Samuil ismli oʻgʻli va Estel ismli qizi bor.

## Yutuqlari
* Bolgariya A PFG gʻolibi: 2003 (CSKA Sofiya bilan)
* Xitoy Superligasi gʻolibi: 2007 (Changchun bilan)

## Manbalar

## Havolalar
* Svetoslav Petrov CSKA bilan shartnoma imzoladi
*
João Gomes

**João Victor Gomes da Silva** (2001-yil 12-fevralda tugʻilgan) – braziliyalik futbolchi, markaziy yarim himoyachi. Angliyaning Wolverhampton klubi va Braziliya terma jamoasi sharafini himoya qiladi.

## Klublardagi faoliyati

### Flamengo
João Gomes Flamengo tarkibida ilk marta 2020-yil 1-noyabrda maydonga tushgan. Gomes oshtirok etgan ilk bahsda jamoasi Braziliya milliy chempionati doirasida San-Paulu klubiga oʻz uyida 4:1 hisobida magʻlub boʻlgan.

### Wolverhampton Wanderers
2023-yilning 30-yanvarida 18.7 million yevro evaziga João Gomes Premer-liga jamoasi hisoblangan "Wolverhampton" klubi futbolchisiga aylangan.

2023-yil 11-fevralda Premyer-liga doirasida Wolverhampton Southampton jamoasi ustidan 2:1 hisobida gʻalaba qozongan bahsda João „boʻrilar“ safidagi ilk oʻyinida raqib darvozasiga toʻp kiritishga muvaffaq boʻlgan. Mazkur bahsning birinchi boʻlimida Mario Lemina qizil kartochka olganidan soʻng, Wolverhampton maydonda bir kishi kam boʻlib harakat qilgan.

2024-yil 5-yanvarda Angliya kubogi doirasida Brentfordga qarshi oʻyinning 9-daqiqasida qizil kartochka olgan.

João Gomes ikkinchi va uchinchi gollarini 2024-yil 17-fevralda Tottenham klubi darvozasiga kiritib, jamoasining 2:1 hisobida gʻalaba qozonishini taʼminlagan.

2024—2025-yilgi mavsumdagi ilk golini 2024-yil 2-noyabrda „Molineux“ stadionida boʻlib oʻtgan bahsda Crystal Palace darvozasiga kiritgan.

## Terma jamoadagi faoliyati
2024-yil 23-mart kuni Braziliya terma jamoasi safida Angliyaga qarshi oʻrtoqlik oʻyinida maydonga tushgan.

## Shaxsiy hayoti
Uzoq vaqtdan beri braziliya jiu-jitsusi bilan shugʻullanadi. 2023-yil 30-iyun kuni mazkur sport turi boʻyicha koʻk belbogʻni qoʻlga kiritgan.
## Manbalar
Manzilli koloniya

**Manzil-koloniyalar** – bu ozodlikdan mahrum etilgan shaxslarni saqlash uchun mo‘ljallangan maxsus joylar bo‘lib, ular mahkumlar sodir etgan jinoyatlarning og‘irlik darajasiga qarab bir nechta turga bo‘linadi. O‘zbekiston qonunchiligiga ko‘ra, manzil-koloniyalar quyidagi toifalarga ajratiladi:

1. Ijtimoiy xavfi katta bo‘lmagan va ehtiyotsizlik bilan sodir etilgan jinoyatlar uchun mo‘ljallangan manzil-koloniyalar

Ushbu koloniyalarda ijtimoiy xavfi katta bo‘lmagan yoki ehtiyotsizlik tufayli sodir etilgan uncha og‘ir bo‘lmagan jinoyatlar uchun ozodlikdan mahrum etilgan shaxslar saqlanadi. Bu turdagi manzil-koloniyalar mahkumlarni tuzatish va ijtimoiy hayotga qayta moslashtirish uchun nisbatan yumshoq sharoitlarni taqdim etadi. Odatda, bunday mahkumlar jamiyatga katta xavf tug‘dirmaydi va ularning jinoyati tasodifiy xatoliklar yoki sharoitlardan kelib chiqqan bo‘ladi.

2. Qasddan sodir etilgan uncha og‘ir bo‘lmagan jinoyatlar uchun mo‘ljallangan manzil-koloniyalar

Bu koloniyalar qasddan sodir etilgan, ammo nisbatan yengilroq jinoyatlar uchun jazoga hukm qilingan shaxslarni qamrab oladi. Mahkumlar bu yerda mehnat qilish imkoniyatiga ega bo‘lib, o‘z xatti-harakatlarini qayta ko‘rib chiqish va jamiyat oldidagi qarzini qisman qoplashga harakat qiladi.

3. Umumiy, qattiq tartibli va tarbiya koloniyalaridan o‘tkazilgan mahkumlar uchun manzil-koloniyalar

Ushbu turdagi manzil-koloniyalarga avval qattiq tartibli koloniyalarda saqlangan yoki tarbiya koloniyalaridan o‘tkazilgan mahkumlar joylashtiriladi. Bunday mahkumlar odatda qattiqroq nazorat ostida bo‘ladi, ammo bu manzil-koloniyalarda ham ularning tuzalishi va jamiyatga qayta qo‘shilishi uchun sharoitlar yaratiladi.

Manzil-koloniyalarning asosiy maqsadi mahkumlarni jazolash emas, balki ularni tuzatish va jamiyatga foydali a’zo sifatida qaytarishdir. Shu sababli, ushbu muassasalarda pedagogik va psixologik yondashuvlar keng qo‘llaniladi.

https://lex.uz/acts/-
TARBIYA KOLONIYALARI

**Tarbiya koloniyalari** – bu voyaga yetmagan shaxslar tomonidan sodir etilgan jinoyatlar uchun jazoga hukm qilingan mahkumlarni saqlashga mo‘ljallangan muassasalardir. Ushbu koloniyalar voyaga yetmagan jinoyatchilar bilan ishlashda ularning yoshini, tarbiyaviy ehtiyojlarini va ijtimoiy moslashuv jarayonlarini hisobga oladi.

Tarbiya koloniyalari voyaga yetmagan shaxslarning noto‘g‘ri yo‘lga kirib qolganligini tuzatish va ularni ijtimoiy hayotga qayta moslashuvini ta’minlash uchun tashkil etilgan. Bu koloniyalarning asosiy maqsadi yosh mahkumlarga jazo berishdan ko‘ra, ularning tarbiyasi va ta’limi bilan shug‘ullanishdir.

1. Tarbiyaviy yondashuv:

Bu koloniyalarda asosiy e’tibor mahkumlarning axloqiy va psixologik o‘sishiga qaratiladi. Ularga ijtimoiy normalar, qonunga rioya qilish va jamiyatda o‘z o‘rnini topish ko‘nikmalari o‘rgatiladi.

Mahkumlarga pedagogik mashg‘ulotlar, kasb-hunar ta’limi va sport bilan shug‘ullanish imkoniyatlari taqdim etiladi.

2. Psixologik yordam:

Voyaga yetmagan jinoyatchilar ko‘pincha o‘z oilasida yoki ijtimoiy muhitda muammolarga duch kelgan bo‘ladi. Shuning uchun tarbiya koloniyalarida ular bilan psixolog va pedagoglar faol ishlaydi. Psixologik maslahatlar va guruh mashg‘ulotlari orqali mahkumlarning o‘ziga bo‘lgan ishonchini tiklashga harakat qilinadi.

3. Tartib-qoidalar:

Ushbu koloniyalarda tartib-qoidalar qat’iy bo‘lsa-da, ular voyaga yetmaganlarning yoshiga mos ravishda yumshoqroq tarzda tashkil qilinadi.

Mahkumlar o‘rtasida zo‘ravonlik va qattiq nazoratdan ko‘ra, tarbiyaviy yondashuvga asoslangan tizim joriy etiladi.

4. Jamiyatga qayta moslashish:

Tarbiya koloniyalaridagi asosiy maqsad yosh mahkumlarning jamiyatga moslashuvini ta’minlashdir. Ular ozodlikka chiqqanidan keyin o‘z hayotlarini qayta qurishlari uchun tayyorgarlik ko‘radi.

Tarbiya koloniyalari yosh jinoyatchilarni jazolashdan ko‘ra ularni tuzatishga qaratilgan maxsus muassasalardir. Ular orqali voyaga yetmagan shaxslarning noto‘g‘ri yo‘ldan qaytishiga, o‘z xatolarini anglab, jamiyatda munosib o‘rin topishiga imkon beriladi. Bu muassasalar nafaqat jazoni ijro etadi, balki yoshlarga yangi imkoniyatlar taqdim etib, ularni kelajakda foydali shaxs bo‘lishga undaydi
Rodrigo Gomes

**Rodrigo Martins Gomes** (2003-yil 7-iyulda tugʻilgan) – portugaliyalik futbolchi, qanot himoyachisi. Angliyaning Wolverhampton klubi va Portugaliya terma jamoasi sharafini himoya qiladi.

## Klublardagi faoliyati

### Braga
Póvoa de Varzim shahrida tugʻilgan. Braga akademiyasi tarbiyalanuvchisi hisoblanadi. 2020-yil 3-oktyabr kuni Tondela klubiga qarshi oʻyinda (4:0) Fransérgio oʻrniga maydonga tushgan. 14-dekabr kuni Braga Portugaliya kubogining toʻrtinchi raundida Olímpico do Montijo klubini 7-0 hisobida magʻlub etgan oʻyinning 69-daqiqasida Luri Medeiros oʻrniga maydonga tushgan.

2021-yil 19-iyulda Gomes klub bilan shartnomasini 2026-yilgacha uzaytirgan va uning tovon puli 35 million etib belgilangan. Oʻrinbosarlar tarkibidagi bir mavsumdan soʻng, asosiy jamoa tarkibiga oʻtgan. 2022-yil 21-avgustda Estádio Municipal de Braga stadionida Maritimo jamoasiga qarshi oʻtkazilgan bahsda jamoa safidagi ilk golini urgan. Mazkur oʻyin Braganing 5:0 hisobidagi gʻalabasi bilan yakunlangan.

2023-yilning 4-avgustida Braga Gomesni Estoril Praia klubiga bir mavsumga ijaraga berganini eʼlon qilgna. Toʻrt kundan soʻng Estoril futbolchini ijaraga olganini rasman eʼlon qilgan. Estorilda Rodrigo, asosan, oʻng qanot himoyachisi pozitsiyasida oʻynagan.

#### Wolverhampton Wanderers
2024-yil 12-iyun kuni Braga prezidenti António Salvador klub Rodrigo Gomesning transferi boʻyicha Premyer-liga vakili Wolverhampton bilan kelishuvga erishganini tasdiqladi. Klub va futbolchi oʻrtasida 2029-yilgacha shartnoma imzolangan. Shartnoma qiymati 12,7 million funt sterling ekanligi maʼlum qilingan.
## Terma jamoalardagi faoliyati
Portugaliyaning 16, 17 va 18 yoshgacha boʻlgan terma jamoalari tarkibida toʻp surgan.
## Manbalar
TERGOV HIBISXONALARI

Mahkumlarni **tergov hibsxonasida** yoki turmada qoldirish tartibi – bu alohida holatlarga asoslangan holda, jinoyat sodir etgan shaxslarni jazoni oʻtash vaqtida muayyan ishlarni bajarish uchun tergov hibsxonasida yoki turmada vaqtinchalik qoldirish imkoniyatini nazarda tutuvchi maxsus qoidalar yigʻindisidir. Ushbu tartib mahkumlarning mehnatga jalb qilinishi orqali turli xoʻjalik ehtiyojlarini qondirish bilan birga, jazoni insonparvarlik prinsiplari asosida oʻtashni tashkil qilishni maqsad qiladi.

Asosiy mezonlar va shartlar

1. Mahkumning roziligi:

Mahkum faqat uning yozma roziligi bilan xoʻjalik xizmatiga oid ishlarni bajarish uchun tergov hibsxonasi yoki turmada qoldiriladi. Bu qoidalar mahkumning huquqlarini himoya qilishga xizmat qiladi.

Masalan: Mahkum rozilik bermasa, uni xoʻjalik ishlari uchun qoldirishga ruxsat berilmaydi.

2. Kimlar qoldirilishi mumkin:

Faqat qasddan sodir etilgan ogʻir jinoyati uchun birinchi marta sakkiz yilgacha yoki sakkiz yil muddatga ozodlikdan mahrum etilgan shaxslar bu tartibga asoslangan holda qoldirilishi mumkin.

3. Kimlar qoldirilmaydi:

Quyidagi shaxslar xoʻjalik xizmatiga oid ishlarni bajarish uchun tergov hibsxonasi yoki turmada qoldirilmaydi:

Voyaga yetmagan shaxslar

Ajnabiy fuqarolar va fuqaroligi boʻlmagan shaxslar

Sud va huquqni muhofaza qilish organlarining sobiq xodimlari

4. Jazoni oʻtash sharoitlari:

Qulflanmaydigan umumiy kameralarda saqlanadi.

Boshqa mahkumlardan toʻliq ajratilgan holda turadi.

Jinoyat-ijroiya kodeksi 18-bobida belgilangan shartlarga muvofiq yashaydi.

5. Uchrashuvlar:

Uzoq muddatli uchrashuvlar taqiqlangan taqdirda, mahkumlarga bitta uzoq muddatli uchrashuv oʻrniga ikkita qisqa muddatli uchrashuvga ruxsat beriladi. Bu ular va oila aʼzolari oʻrtasidagi aloqani uzib qoʻymaslik uchun muhim.

Tarbiya va mehnat oʻrnidagi ahamiyat

Mahkumni xoʻjalik ishlari uchun qoldirishning ikki tomonlama foydasi mavjud:

1. Mehnat orqali reabilitatsiya:

Mahkum oʻz xatti-harakatlari uchun javobgarlikni his qilishni va mehnatning ijobiy taʼsirini anglaydi. Bu kelajakda jinoyatchilikdan voz kechishga yordam beradi.

2. Xoʻjalik ehtiyojlarini qondirish:

Turma yoki tergov hibsxonasining ichki xoʻjalik ishlari uchun mahkumlarning ishtiroki iqtisodiy jihatdan foydalidir.

Mahkumlarni tergov hibsxonasida yoki turmada qoldirish tartibi, bir tomondan, jazoni oʻtash jarayonini mehnat bilan toʻldirish, ikkinchi tomondan, mahkumlarni mas’uliyatli va ijtimoiy jihatdan foydali faoliyatga jalb qilish imkoniyatini beradi. Bu tartib insonparvarlik va mehnat orqali tarbiyalash prinsiplariga asoslanadi. Shu bilan birga, xavfsizlik va mahkumlarning huquqlarini himoya qilish boʻyicha qatʼiy cheklovlar ham belgilangan.

## Manbalar